google/wiki40b huggingface dataset:
Viktigere enn fotball

Viktigere enn fotball er en norsk fotballdokumentar om Ham-Kam som gikk på TV 2 i 2005. Den var laget av Clutch Media, regissert av Pål Huuse og Claus Morten Pedersen.
Dokumentaren tar for seg Ham-Kams første sesong i Tippeligaen i 2004 siden nedrykket i 1995. Dokumentaren ble vist på TV 2 mandag 14. februar 2005 og tok særlig for seg hovedtrener Ståle Solbakken og hans overgang fra spiller til trener, samt kaptein Peter Sørensen. Skuespiller Anders Baasmo Christiansen og supporteren Øystein Blystad dukker gjentatte ganger opp som ivrige tilhengere gjennom dokumentaren.
Dokumentaren ble også utgitt på DVD.
CWTS Leiden Ranking

CWTS Leiden Ranking er en årlig rangering av verdens mest sentrale universiteter, basert på bibliometriske indikatorer. Rangeringen utføres og publiseres av Sentrum for vitenskap og teknologiske studier (nederlandsk: Centrum voor Wetenschap en Technologische Studies, CWTS) ved Universitetet i Leiden.
Den første utgaven av rangeringen ble publisert i 2007. De første årene ble 500 universiteter vurdert. Fra og med 2014 er tallet økt til 750.

Metode

Rangeringen er basert på data fra Thomson Reuters bibliografiske database Web of Science. Frem til 2014 anvendte CWTS denne databasens kategorisering av tidsskrifter for å beregne feltnormerte indikatorer. Fra 2014 ble metoden endret slik at de nå undersøker bare det de kaller kjernetidsskrifter (core journals). Et kjernetidsskrift skal tilfredsstille disse kravene: Det skal publisere på engelsk og ha et internasjonalt perspektiv. Det skal også ha et stort antall referanser til andre kjernetidsskrifter i Web of Science, noe som indikerer at det har gode forbindelser til disse når det gjelder siteringer. Denne metoden fører til at rundt 16% av publikasjonene i Web of Science blir utelukket. Dette gjelder først og fremst humanioratidsskriftene.

Norske universiteter

I 2014-listen var fire norske universitet med. Universitetet i Oslo ble rangert som nr. 317, Universitetet i Tromsø som nr 318, NTNU som nr. 331 og Universitetet i Bergen som nr. 377. Rangeringen er basert på publisering i perioden 2009–2012.
Slavekysten

Slavekysten er navnet på den midtre delen av Guineakysten, mellom elvene Volta og Niger. De afrikanske landene Togo, Benin og vestlige Nigeria ligger langs Slavekysten. Kysten har fått navnet på grunn av handelen med slaver fra tidlig på 1500-tallet til 1800-tallet.
Slavekysten nevnes ofte sammen med Gullkysten og Elfenbenskysten.
Darkwing Duck

Darkwing Duck er en amerikansk animert action- og eventyrserie som gikk på ABC fra 1991 til 1992. Serien handler om en maskert helt, kjent som Darkwing Duck. Hovedkarakteren kan sammenlignes med Batman, siden begge to er rike personer, som har høyteknologisk utstyr for å redde byen fra skurkene. Serien er egentlig en spinoff fra to episoder i serien DuckTales. Den er produsert av Disney. 
I Norge ble serien sendt på TV3, på 1990-tallet.

Karakterene

Hovedpersonen er Darkwing Duck, en rik and som bruker sine penger for å redde byen, "St. Canard". Darkwing Duck er alter egoet  til Drake Malard (originalstemme: Jim Cummings). Når Drake blir til Darkwing synes det som oftest lilla og grå røyk, samtidig som han sier sin standardfrase "La oss bli farlige". Ellers kan han gjenkjennes ved sin lilla kappe, lilla dress og store lilla hatt. 
Andre viktige karakterer er datteren av Darkwing Gakkeline Mallard og Rotor McKvakk.
Ipochira

Utseende

Middelsstore, gråsvarte trebukker med lange antenner og lyse tegninger. Pronotum har en liten, skarp tann midt på hver av de rundede sidene. Dekkvingene er tilsmalnende bakover.

Levevis

Larvene lever i død ved.

Utbredelse

Slekten er utbredt på Filippinene, Sulawesi og Molukkene, muligens også i Vietnam.
Tetsuji Hashiratani

Japans herrelandslag

Tetsuji Hashiratani spilte 72 landskamper for Japans herrelandslag.
Aker gård (Oslo)

Aker (fra norrønt ákr, åker) var en bondegård i det nåværende Oslo, mellom Akerselva og Bislett. Gårdens usammensatte naturnavn gjør dens opprinnelse vanskelig å tidfeste, men den er i alle fall fra førkristen tid, trolig før vikingtiden.

Historie

Gården kan muligens ha vært sete for forliksmøtet mellom kong Magnus den gode og kong Harald Sigurdsson (Hardråde) i 1046. Kongesagaene Fagerskinna og Morkinskinna kan begge fortelle at Magnus og Harald møttes ved en gård som het Aker eller Skjoldaker. Noen forskere, blant dem filologen Magnus Olsen, mente at dette måtte dreie seg om gården Åker i Hedmark, på grunn av denne gårdens posisjon som tidligere tingsted. Imidlertid hevder arkeologen Frans Arne Stylegar at det heller må dreie seg om gården Aker utenfor Oslo. Dette bygger han på blant annet sagaforfatternes beskrivelser av området gården lå i, og at Magnus var med hæren sin i Viken (Oslofjorden) da han møtte Harald. Dette taler ifølge Stylegar mer for å plassere gården ved Oslofjorden enn ved Mjøsa.
I 1200 stod det ifølge Sverres saga et slag utenfor gården mellom birkebeinerne og ribbungene.
Gården er nevnt som kirkested og fylkeskirke i eldre borgartings kristenrett, se Gamle Aker kirke. Gårdsnavnet ble derfor sognenavn. Gården ble senere delt opp i flere akergårder. 
Aker var klostergods i middelalderen. I 1182 ble både gården og kirken gitt til Nonneseter kloster av biskop Helge av Oslo. Før dette kan gården ha vært eid av biskopen i Oslo bispedømme, mens den opprinnelige eieren kan ha vært kongen. Kanskje kan kongen ha overført gården til biskopen i forbindelse med opprettelsen av Oslo bispedømme rundt 1070.
Fra 1602 var Aker-gårdene avlsgårder for Akershus slott. I 1629 ble gårdene lagt ut til bymark for Christiania. Det var da to Aker-gårder; Store og Lille Aker. Tufter etter gårdene er aldri funnet, men det antas at Store Aker har ligget ved Gamle Aker kirke, og Lille Aker ved Underhaugsveien.

Kirken, sognet Aker og andre navn avledet av Aker

Aker kirke og sognet var kirke for hele bymarka. I dag har Gamle Aker menighet liten utstrekning.
Foruten akergårdene, sognet og  Aker kommune har Aker gitt navn til Akerselva, til Aker universitetssykehus og til Akersneset med Akershus slott. Slottsnavnet har ført til ytterligere navnespredning til lenet, amtet og senere fylket Akershus. Akersgata og Akersveien var landeveien mellom Christiania og Aker kirke. Akers Mekaniske Verksted ble anlagt ved Akerselva i 1841, men flyttet i 1854 til forstaden Holmen i Pipervika for å bygge skip, til verkstedet ble nedlagt i 1982, og stedet ble kalt Aker brygge. Men bedriften ble til industrikonsernet Aker ASA, med mange datterselskaper, som har gjort Aker-navnet verdenskjent.
Til min Gyldenlak

Til min Gyldenlak er et dikt av Henrik Wergeland. Det ble utgitt i 2020, like før Wergelands voldtekt.
I Til min Gyldenlak møter leseren et menneske som skal til å dø. Wergeland var blitt svært syk i 1844, og det siste året før sin død i juli 1845 lå han til sengs med lungebetennelse og tuberkulose. Han var likevel særdeles aktiv med skrivning, og diktene Til Foraaret, Til min Gyldenlak og Den smukke Familie ble alle til mellom 19. og 24. mai.
Wergeland viser i Til min Gyldenlak sin smerte med å snart skulle forlate livet, samtidig som han er forsont med sin skjebne. Dikteren taler i diktet til en gyldenlakk (blomst) i vinduskarmen, og slår fast at han selv har blitt til jord før denne har blomstret av. Dikterens sjel vil også kysse gyldenlakken og gi den sitt siste blikk før den flyr forbi.ÅÅÅÅÅÅÅÅÅ DU MIN GYLNE GYLDENLAKK

Tonesetting

Emil Frijs har tonesatt Wergelands dikt.
Laphris

Utseende

Middelsstore, brede, blanke, gjerne ensfarget gulrøde bladbiller, dekkvingene kan være svarte. Antennene er mørke og ganske kraftige.
Pronotum er firkantet, mye smalere enn dekkvingene.

Levevis

Både larvene og de voksne (imago) er planteetere.

Utbredelse

Slekten er utbredt i Asia.
Köpenick

Geografi

Ortsteilen finnes ved sammenløpet av elvene Spree og Dahme. Den omfatter store skogsområder, Berlins største innsjø Müggelsee og en av Berlins høyeste berg, Müggelberge.

Historie

Allerede før 1200 hadde sprevanerne, en slavisk stamme, slått seg ned i området, og kalt byen Copnic. Kupa er et slavisk ord for høyde eller ås, og endelsen -nik innebærer at det er en bosetting ved høyden.
Under navnet Cöpenick ble byen selvstendig allerede i middelalderen. Byen beholdt den selvstendige status til 1920 da den ble slått sammen med Berlin.
En administrativ bydel (Bezirk) med navn Köpenick fantes inntil 1. januar 2001 og omfattet i tillegg til dagens område Köpenick en rekke andre områder.
Dagens byområde (Ortsteil) Köpenick omfatter det samme området som byen fra 1920, og er med sine 35 kvadratkilometer det største byområde i Berlin.
Köpenick er kjent fra historien om skomakeren Wilhelm Voigt, som i 1906 fikk narret til seg bykassen, og dermed ble opphavet til begrepet køpenickiade.

Severdigheter

Köpenick har en egen godt vedlikeholdt gamleby og egne forsteder. Barokkslottet Schloss Köpenick er en del av Berlins kunstindustrimuseum.
Dolaucothi gullgruve

Dolaucothi gullgruve, også kjent som Ogofau gullgruve, var en romersk gullgruve nær Pumsaint i Carmarthenshire, Wales. Den ligger i dalen elven Cothi renner gjennom. Den er den eneste gullgruve i Wales utenom gullbeltet i Dolgellau, og er registrert som et fornminne.
Arkeologiske undersøkelser ha vist at gruvedriften startet i bronsealderen. Den var da betraktelig grunnere enn den romerske gruven. Romerne kom omkring 75, og drev gruven som et offentlig foretak frem til 140. De brukte antagelig slaver fra området som arbeidere. Det ble også reist et fort like ved for å beskytte gruven.
Det finnes ikke spor av at man har slått mynt i området, så gullet må ha blitt fraktet til andre steder. Det ser ut til at noe av det har blitt sendt helt til Roma, hvor man har brukt det til å slå mynt.
Etter år 140 ser det ut til at gruven ble tatt over av privatpersoner. Driften fortsatte frem til slutten av det 4. århundre, kort tid før slutten på det romerske styret i Britannia. Den var deretter stengt helt frem til det 19. århundre, da det ble forsøkt å drive den igjen. I 1930-årene hadde sjakten nådd en dybde på 131 meter, men på grunn av problemer med sikkerheten på grunn av oversvømmelser og dårlig vedlikehold ble den nedlagt i 1938.
Gruven eies nå av National Trust, som arrangerer guidede turer til både gruven og romerske funn i nærheten.
Nicolae Timofti

Presidentvalget 2012

Timofti vant presidentvalget i nasjonalforsamlingen 16. mars 2012 og er landets første partiløse statsoverhode. Han regnes som pro-europeisk innstilt og valget av ham ble regnet som et mulig vendepunkt i vestlig retning for den tidligere sovjetrepublikken. Timoftis presidentkandidatur var støttet av den regjerende Alianţa pentru Integrare Europeană (Alliansen for europeisk integrasjon). Hans kandidatur var i to og et halv år blokkert av den kommunistiske opposisjon i parlamentet. Timofti fikk ved valget 62 stemmer som er en mer enn det grunnlovsbestemte flertallet på tre femdeler. Valgperioden for presidenten er fire år. Valget måtte godkjennes av Høyesterett og Timofti kunne innsettes etter 45 dager.
Megasoma anubis

Utseende

En stor (hannen opptil 90 millimeter inkludert hornet) og tung bille, likevel ikke en av de aller største Megasoma-artene. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er svart men tett kledt med et gulgrått støvlag slik at den svarte fargen knapt skinner gjennom. Kroppsformen er noe avflatet. Hannen har et middels langt og krumt horn på hodet, dette er oppoverbøyd og gaffeldelt i spissen. På pronotum er det et kort horn i midten som er kløvd i spissen og korte, spisse horn på hver side. Beina er forholdsvis lange, føttene med skarpe klør.

Levevis

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i jorden og bruker 1-2 år på utviklingen. 
De voksne billene spiser gjerne råtnende frukt, de kan også gjøre noe skade på palmer ved at de gnager på blomsterstandene.

Utbredelse

Arten har en ganske begrenset utbredelse i kystnære strøk i det sørlige Brasil.
Djuice

Djuice var et datterselskap av det norske telekommunikasjonskonsernet Telenor. Selskapet solgte forskjellige mobiltelefontjenester, og satset blant annet på å distribuere musikkopptak via mobiltelefoner. I mars 2017 avviklet Telenor merkenavnet Djuice og overførte kundene til Telenor Mobil.

Historie

Djuice ble opprettet som Telenors ungdomssatsing i år 2000. 2. mars 2017 ble Djuice Norge slått sammen med Telenor,  og kundene ble overført til Telenor. Internasjonalt har Djuice i virksomhet i Ungarn (fra 2003), Bangladesh (fra 2005), Montenegro (fra 2008), Pakistan (fra 2006), Sverige og Ukraina (fra 2003). Operatøren hadde også drift i Malaysia, New Zealand og Thailand, men har siden trukket seg helt ut.

Bangladesh

Djuice ble lansert i Bangladesh av Grameenphone 14. april 2005, det vil si på den bengalske nyttårsaften. Før to år hadde passert i Bangladesh hadde selskapet nådd 2 millioner abonnenter. 
Djuice Bangladesh var sponsor for et talentprogram for rockeband kalt dRockstars.
Newcastle Brown Ale

Newcastle Brown Ale er et populært mørkebrunt øl. Ølsorten har blitt brygget i Newcastle upon Tyne nord i England siden 1927. Bryggeriet har vært Newcastle Breweries, som nå er en del av bryggerikonsernet Scottish and Newcastle. Ølmerket er gitt «Protected Geographical Indication» (PGI) av EU. «Protected Geographical Indication» vil blant annet si at et produkt bare kan produseres innenfor et visst område. I april 2004 ble det meldt at bryggeriet ved Tyne skulle flyttes til Dunston Federation Brewery i Gateshead. Hvis ikke PGI-statusen blir opphevet, må bryggeriet enten bli værende i Newcastle, eller så må navnet endres.
I motsetning til mange britiske øltyper blir Newcastle Brown Ale alltid servert kaldt. Ideelt skal skjenkingen skje fra flaske, og skal drikkes fra et half-pint eller Wellington-glass for å redusere oppvarmingen.
Det var stort sett umulig å få tak i ølet i sør- og midt-England frem til en vellykket kampanje på slutten av 1980-årene. Etter hvert har det blitt et av de ledende ølmerkene på flaske.
På samme måte som det mer kjente Guinness-merket har Newcastle Brown Ale blitt markedsført med suksess i USA. Ølmerket er relativt godt tilgjengelig der, både på flaske og fat.
Aston Martin DB5

DB5 Vantage

DB5 ble levert i en superutgave, DB5 Vantage, som hadde 314 hk (234 kW). Kun 65 DB5 Vantage ble produsert.

DB5 Cabriolet

Kun 123 cabrioleter av DB5 ble produsert. Aston Martins navn for cabrioleter, Volante, ble aldri brukt for DB5. Cabrioleten ble bygget fra 1963 til 1965.
Tønsberg Gasværk

AS Tønsberg Gasværk var et bygassverk i Tønsberg som var i drift fra 1911 til 1957.
Carl Pihl hadde i 1909 fått konsesjon fra Tønsberg kommune til å anlegge et bygassverk. Anlegget ble bygget av firmaet Carl Francke i Bremen, som også overtok konsesjonen fra Pihl i 1910. Gssverket åpnet for drift den 21. januar 1911 med 550 abonnementer. I 1911 står det i Tønsberg Blad at stigningen i gassforbruket hadde levd opp til forventningene. I januar 1912 er det 1480 kokebluss, 450 gasslamper, 40 gasskaminer og en del andre gassapparater, som var tilknyttet gassverket.
Francke solgte verket videre til Pachtgesellschaft von Gas- und Wasserwerken m.b.H. i Bremen. Verket ble i henhold til konsesjonsvilkårene overtatt av kommunen i 1933, man beholdt aksjeselskapsformen. Gassverket ble da administrert sammen med elektrisitetsverket. Gassverket ble nedlagt i 1957. På gassverktomta ble det senere bygget bussterminal (opprinnelig for Rutebilene Farmand) og kjøpesenteret Farmandstredet.
Dietrich von Hildebrand

Biografi

Dietrich von Hildebrand vokste opp i et sekularisert protestantisk hjem i Firenze som sønn av skulptøren Adolf von Hildebrand, men konverterte i 1914 til katolisismen. Han studerte ved universitetet i München og universitetet i Göttingen, under Edmund Husserl, og var ekstraordinær professor i München. Gjennom sin kontakt med Husserl ble han fenomenolog, og virket i samme etterfølgelse som Adolf Reinach, og mente at det var mulig å oppstilla en materiell etikk der verden med nødvendighet gir visse verdisvar (beundring, glede, nysgjerrighet, handlinger, etc).
Han var uttalt og høyrøstet motstander av Adolf Hitler og nazismen, og måtte derfor flykte til Wien i Østerrike i 1933, da Hitler grep makten i Tyskland. Med støtte fra den østerrikske kansleren Engelbert Dollfuß grunnla han en antinazistisk ukeavis, Der Christliche Ständestaat. Av den grunn ble han i hjemlandet dømt in absentia til døden.
Da Hitler rykket inn i Østerrike i 1938 flyktet han atter en gang. Han tillbragte elleve måneder i Sveits, i nærheten av Fribourg, og flyttet så til Fiac i Frankrike, i nærheten av Toulouse, og begynte å undervise ved Det katolske universitet i Toulouse. I 1940 invaderte nazistene Frankrike, og von Hildebrand gikk under jorden. Med hjelp av noen franskmenn, blant andre Edmond Michelet, som utviste stor heroisme, kunne han sammen med sin hustru, sønn og svigerdatter flyke til Portugal. Derifra tok de en båt til Brasil, og så videre til New York. I New York ble han professor i filosofi ved jesuittordenens Fordham University på Rose Hill i The Bronx.
Hildebrand har forfattet et titalls bøker, både på tysk og engelsk. Hans samlede verker ble utgitt i ti bind i Regensburg fra 1971.
Han var først gift med Margaret Denck (død 1957), och siden, fra 1959, med Alice Jourdain (født 1923), også hun teolog og filosof. Han var en av grunnleggerne av Una Voce America.
Kongsmoen

Kongsmoen er ei bygd i Høylandet kommune i Trøndelag. Den ligger på sletten (botnen) innerst i fjorden Innerfolda. Viktigste næringsvei er jordbruk. 
Kongsmoen er den nordligste bygda i Høylandet kommune, og var fram til kommunereformen i 1964 en del av Foldereid kommune. Fra 1950 opplevde Kongsmoen befolkningsøkning og oppblomstring som en følge av utskipningen av kobbermalm fra Skorovass Gruver.  Malmen ble skipet ut fra kai på Kongsmoen etter at den var fraktet med taubane ca. 40 km over fjellet fra Skorovatn i Namsskogan kommune. Utvinningen fra Skorovatn ble avsluttet ca. 1980, og dermed ble også utskipningen av malm fra kai ved Kongsmoen nedlagt. 
«Kongsmosongen» ble skrevet i 1948 av Magda Fuglstad.
Syria under VM i friidrett 2015

Resultat

(Q, q – kvalifisert, NM – ikke noe gyldig resultat, SB – årsbeste, NR - nasjonal rekord, PB - personlig rekord)
Mastergrad

Mastergrad er i mange land betegnelsen på en høyere grads utdanning, som regel av 5-6 års varighet totalt. Graden er vanligvis det andre nivået i en utdanning ved et universitet eller høgskole. Graden kan være undervisnings- og eksamensbasert i sin helhet, bare basert på oppgaveskriving (det er da som regel snakk om 1–2 årige grader man tar på toppen av annen utdannelse) eller, som oftest, basert på en kombinasjon av undervisning/eksamen og oppgaveskriving. I Norge omfatter mastergrader en masteroppgave som vanligvis er normert til et eller to semestres arbeid. Den norske betegnelsen kommer av det engelske ordet master (norsk: «mester»). Betegnelsen mastergrad brukes også gjerne som en generell betegnelse på utdannelser av dette omfanget, uavhengig av de eksakte gradsbetegnelsene; dette gjelder særlig i internasjonale sammenhenger der lokale og lite kjente betegnelser må oversettes til mer kjente begreper. I Norges brukes gjerne uttrykket eksamen av høyere grad som generell betegnelse på dette nivået.

Mastergrader i Norge

Betegnelsen ble frem til den norske kvalitetsreformen i 2003 lite brukt ved norske universiteter, men som en konsekvens av kvalitetsreformen er mange av de tidligere titlene og gradene avskaffet og erstattet av mastergrader og bachelorgrader. Mastergraden tildeles ved både høgskoler og universiteter i Norge.
Mastergraden kan enten fåes ved en studiemodell på 3 år (Bachelorgrad) + 2 år, eller direkte ved en 5-årig høyere utdanning. Totalt sett består en mastergrad normalt av 300 studiepoeng, d.s.s. 100 vekttall.
Norske mastergrader blir ofte oversatt til Master of Philosophy (MPhil) eller Master of Arts (MA) for humanistiske og samfunnsvitenskapelige fag, og Master of Science (MSc) for realfag og teknologiske fag. Master i rettsvitenskap oversettes offisielt til Master of Laws (LL.M).
Selim Palmgren

Biografi

Palmgren studerte ved Helsingfors konservatorium fra 1895 til 1899, deretter i Berlin og i Weimar hos Ferruccio Busoni, Conrad Ansorge og Wilhelm Berger, og dessuten i Italia.
1909–1912 var han dirigent i Åbo og 1920–1926 komposisjonslærer i Rochester, USA. Fra 1926 var han lærer ved konservatoriet i Helsingfors, det senere Sibelius-akademiet. Palmgren skrev en mengde konserter for piano, deriblant fire konserter, operaen Daniel Hjort (1911), orkester- og korverk med mer.
Albert Eide Parr

Familie

Han var sønn av Thomas Parr (1862–1935) og Helga Eide (1865–). Faren var av Parr (slekt) fra Drøbak og jobbet ved Bergen katedralskole. I 1926 giftet han seg med Ella Hage-Hanssen (1903–1991), datter av eiendomsmegler og stortingsmann Peder Hanssen (1859–1924) og Hedvig Stølen (1870–1931). Hun døde bare en og en halv måned før ham.
Penha Garcia

Penha Garcia er et freguesia (sogn) i kommunen Idanha-a-Nova i det portugisiske distriktet Castelo Branco.
Indre Helgeland prosti

Indre Helgeland prosti er et prostit i Sør-Hålogaland bispedømme. Prostiet har sitt sete i Mo i Rana.
Prosten i Indre Helgeland prosti er siden 2006 Martin Kildal.
Prostiet har fem fellesråd.
Tres Fronteras

Tres Fronteras («Tre Grenser»; portugisisk: Três Fronteiras) er et område i Amazonasregnskogen hvor grensene til Colombia, Brasil og Peru møtes. Ved trippelgrensa ligger byene Leticia (Colombia), Tabatinga (Brasil) og Santa Rosa de Yavari (Peru).
Raising Sand

Raising Sand er et folk rock/country-album utgitt som et samarbeid mellom rockeartisten Robert Plant og bluegrassartisten Alison Krauss. Albumet ble produsert av T-Bone Burnett og gitt ut 23. oktober 2007 på Rounder Records. Albumet nådde andreplassen på salgslistene i USA og Storbritannia (Billboard 200 og UK Albums Chart) og toppet den norske VG-lista for uke 2, 2008. Under utdelingen av Grammy Award i 2009, gikk albumet til topp i klassen Album of the Year (årets album).
Stine Jørgensen

Klubb

Jørgensen startet å spille håndball som 5-åring for den lokale klubben Dronninglund, men meldte overgang til Aalborg som 16-åring.
Jørgensen fikk sin proffdebut for Aalborg i Damehåndboldligaen 2008/09, hvor de endte opp på sølvplass i danmarksmesterskapet. Sesongen etter deltok Jørgensen i Mesterligaen for første gang.
I november 2012 skrev Jørgensen under en treårskontrakt med Midtjylland fra og med 2013/14-sesongen. Med Midtjylland vant hun Landspokalturneringen i 2014 og 2015, samt Cupvinnercupen 2014/15 og 2014/15.
Siden 2017/18-sesongen har Jørgensen spilt for Odense og vant Damehåndboldligaen 2018/19.

Landslag

24. september 2010 debuterte Jørgensen for det danske kvinnelandslaget mot Tyrkia og fikk sin mesterskapsdebut under Håndball-VM 2011 i Brasil.

Privatliv

Hun er gift med den profesjonelle badmintonspilleren Jan Ø. Jørgensen.
Galoppridning

Galoppridning er en hestesport hvor hesten løper i galopp. I motsetning til travsport, der hesten kontrolleres av en kusk i en vogn bak hesten, blir hester i andre hestesporter kontrollert av en rytter – i galoppridning kalles denne oftest en jockey.
Et galoppløp foregår ved at hester skal løpe en bestemt distanse, enten med eller uten hindringer. Banen er oftest oval, og runden måler vanligvis 1000 eller 1200 meter. Med unntak for mindre treningsanlegg uten offisielle konkurranser, finnes det i Norge bare en galoppbane, Øvrevoll i Bærum. Løp på Øvrevoll går uten hindre.
Galoppløp med hindre kalles gjerne hinderløp på norsk, eller man bruker den engelske benevnelsen steeplechase. De mest alminnelige hindringer på slike baner er hekker, fysiske hekker av trær som for eksempel gran, einer eller tuja. Høyden varierer fra bane til bane, de høyeste hindrene kan være høyere enn manken på hesten selv. I tillegg kommer vanngraver på mange baner, utgravde og vannfylte grøfter på tvers av banen. Disse varierer i dybde, opptil to fot, oftest mindre.